{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Izmjenama Trogodišnjeg programa obveznog cijepljenja u Republici Hrvatskoj u 2025. – 2027. godini protiv difterije, tetanusa, hripavca, dječje paralize, ospica, zaušnjaka, rubele, tuberkuloze, hepatitisa B, bolesti izazvanih s Haemophilus influenzae tipa b i pneumokokne bolesti"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SNJEŽANA MIKAC","IZMJENE TROGODIŠNJEG PROGRAMA OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI","Poštovani! Ustavni sud u svojim odlukama o obveznom cijepljenju polazi od pretpostavke da su stručna mišljenja i znanstvene procjene već izvršene na razini resornog ministarstva i Hrvatskog zavoda za javno zdravstvo.\nMeđutim, u dostupnim dokumentima ne postoje javno objavljene analize, reference niti zapisnici Povjerenstva za imunizaciju koje bi potvrdile da je takva stručna procjena doista provedena.\nTako nastaje praznina između zakonske odredbe o obveznom cijepljenju i stvarne, dokumentirane stručne osnove na kojoj bi se ono trebalo temeljiti.\n\n\nPrijedlog rješenja:\n\nDa Ministarstvo zdravstva objavi tko je izradio stručnu ocjenu Programa i na temelju kojih znanstvenih izvora, te da se od Povjerenstva za imunizaciju zatraži javno dostupno izvješće o njegovu radu, sastavu, referencama i kriterijima odlučivanja.","Nije prihvaćen","Poštovani,\nzahvaljujemo na sudjelovanju u e-savjetovanju.\nU dokumentima javno objavljenima na e-savjetovanju, navedeno je sljedeće:\n„Na temelju članka 54. stavka 1. Pravilnika o načinu provođenja imunizacije, seroprofilakse,  kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, br. 103/13., 144/20. i 133/22.), na prijedlog Službe za epidemiologiju zaraznih bolesti Hrvatskog zavoda za javno zdravstvo, ministar zdravstva donosi \nTROGODIŠNJI PROGRAM OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI“\nodnosno,\n„Na temelju članka 54. stavka 1. Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, br. 103/13., 144/20. i 133/22.), na prijedlog Službe za epidemiologiju zaraznih bolesti Hrvatskog zavoda za javno zdravstvo, ministrica zdravstva donosi \nIZMJENE TROGODIŠNJEG PROGRAMA OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI“.\nVezano za pravni okvir, obveza cijepljenja i način provođenja cijepljenja prema Programu cijepljenja definirani su Zakonom o zaštiti pučanstva od zaraznih bolesti („Narodne novine“, br. 79/07., 113/08., 43/09., 130/17., 114/18., 47/20., 134/20. i 143/21.) i Pravilnikom o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi.\nNiti jedan dokument objavljen na e-savjetovanju ne sadrži navod o Povjerenstvu za imunizaciju. Zakonom o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23., 36/24. i 102/25.) te Statutom Hrvatskog zavoda za javno zdravstvo definirana je djelatnost Službe za epidemiologiju zaraznih bolesti, Hrvatskog zavoda za javno zdravstvo, slijedom čega nadležna služba u okvirima zakonite djelatnosti i stručnosti izrađuje prijedlog Trogodišnjeg plana obveznog cijepljenja i Izmjene Trogodišnjeg plana obveznog cijepljenja."]
[2,"SNJEŽANA MIKAC","IZMJENE TROGODIŠNJEG PROGRAMA OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI","Poštovani! \nPredlažem da se u Trogodišjem programu obaveznog cijepljenja u RH  izmjeni  \"obavezna cijepljenja \" u \"PREPORUČENA cijepljenja\" .\n\n\nU većini zemalja Europe je Plan cijepljenja preporuka roditeljima koji odlučuju izabrati najbolje za svoje dijete. U  Hrvatskoj koja je članica Eu od 2013. godine, roditelji nisu neinformirani niti  neuki,i zakonodavstvo im treba omogućiti izbor i odlučivanje o cjepljenju kao i roditeljima u Švicarskoj, Njemačkoj, Danskoj, Švedskoj i dr. Svaki roditelj želi najbolje i najbolje    poznaje zdravlje svojeg dijeteta.","Nije prihvaćen","Poštovani,\nzahvaljujemo na sudjelovanju u e-savjetovanju.\nObveza cijepljenja i način provođenja cijepljenja prema Programu cijepljenja definirani su Zakonom o zaštiti pučanstva od zaraznih bolesti („Narodne novine“, br. 79/07., 113/08., 43/09., 130/17., 114/18., 47/20., 134/20. i 143/21.) i Pravilnikom o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, br. 103/13., 144/20. i 133/22.)."]
[3,"SNJEŽANA RAKARIĆ ŠIMEG","IZMJENE TROGODIŠNJEG PROGRAMA OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\nI.","Poštovani, slijedom navedenoga u prijedlogu Izmjena Trogodišnjeg programa obveznog cijepljenja (2025.-2027.) u RH protiv difterije, tetanusa, hripavca, dječje paralize, ospica, zaušnjaka, rubele, tuberkuloze, hepatitisa B, bolesti izazvanih s Haemophilus influenze tipa b i pneumokokne bolesti tražimo sljedeće: transparentnost i obrazloženje odluka struke sa znanstvenim potkrjepljenjem, pravo na informirani pristanak roditelja i/ili skrbnika, javno obznaniti o kojim se tvarima u obveznim i drugim cjepivima radi (o njihovoj dobrobiti i možebitnim posljedicama istih). \nSlijedom navedenoga  donosimo sljedeće zaključke i primjedbe :\n\n1.Pretjerano opterećenje dječjeg imunološkog sustava\nPredloženi Kalendar cijepljenja predvidja primjenu više cjepiva u istoj dobi, uključujući polivalentne pripravke koji istodobno djeluju protiv više uzročnika. Takva praksa ne uzima u obzir fiziološku nezrelost imunološkog sustava novorodjenčeta i dojenčeta, niti postoji dovoljno podataka o dugoročnom učinku kombiniranih antigena u ranoj dobi.\nU prirodi ne postoji obrazac u kojem bi dijete bilo izloženo tolikom broju antigena istodobno, pa se time izaziva neprirodan i potencijalno štetan imunološki odgovor.\nPrijedlog:\nprovesti neovisnu stručnu reviziju ritma i broja cjepiva u prvim mjesecima života, uz sudjelovanje pedijatara, imunologa  i kliničkih farmakologa, te da se uvedu preporuke o odgodi i razmaku izmedju cjepiva u skladu s fiziološkom zrelošću dječjeg organizma.\n\n2.Nepotrebno cijepljenje protiv bakterijskih bolesti\nU Kalendaru se i dalje propisuje obvezno cijepljenje protiv bakterijskih bolesti (npr. Haemophilus influenzae tipa b i pneumokokne bolesti), iako su  te bolesti u RH rijetke i uspješno se liječe antibioticima.\nPreventivno cijepljenje protiv bakterijskih uzročnika koji ne uzrokuju epidemije i za koje postoji učinkovita terapija nema jasnu javnozdravstvenu opravdanost.\nMasovno cijepljenje u takvim slučajevima izlaže djecu nepotrebnim rizicima, a javni sustav dodatnim troškovima, bez razmjernog učinka na zdravlje populacije.\nPrijedlog:\nprovesti reviziju opravdanosti obveznog cijepljenja protiv bakterijskih bolesti na temelju aktualnih epidemioloških pokazatelja i dostupnosti učinkovite terapije, te razmotri mogućnost da se ta cjepiva uvrste medju preporučena, a ne obvezna.\n\n3.Nedostatak stručne analize i mišljenja Povjerenstva\nPrimjedba: nacrt Trogodišnjeg Programa obveznog cijepljenja (2025.-2027.) ne sadrži obrazloženje, znanstvene reference, niti mišljenje Povjerenstva za imunizaciju s imenima članova. Za dokument koji ima obvezujući karakter to je ozbiljan propust jer ne omogućuje stručnu provjeru temelja na kojima se donose preporuke o cijepljenju.\nPrijedlog: \nMinistarstvo zdravstva se poziva da objavi stručno mišljenje Povjerenstva za imunizaciju i metodologiju kojom su donesene preporuke u ovom programu, uključujući znanstvene izvore i epidemiološke podatke koji su korišteni.\n\n4.Izostanak epidemioloških podataka iz RH\nU Nacrtu Trogodišnjeg programa obveznog cijepljenja nema prikaza aktualnih epidemioloških pokazatelja o pojavnosti i težini bolesti protiv kojih se cijepljenje propisuje. Bez takvih podataka nije moguće stručno ni javno procijeniti opravdanost obveznog cijepljenja, učinak dosadašnjeg programa, niti omjer koristi i rizika. \nStručna transparentnost zahtijeva da se epidemiološka slika u RH prikaže zasebno, a ne da se preuzima iz medjunarodnih izvora.\nPrijedlog: \nPoziva se Hrvatski zavod za javno zdravstvo da objavi tablice s učestalošću bolesti, brojem prijavljenih nuspojava i dokazanim učinkom cjepiva u RH u posljednijih deset godina, kao temelj stručne procjene i donošenja programa.","Nije prihvaćen","Poštovani,\nzahvaljujemo na sudjelovanju u e-savjetovanju.\n1. Sastav svakog pojedinog cjepiva koje je registrirano u Republici Hrvatskoj je javno dostupan i može se preuzeti na mrežnim stranicama Agencije za lijekove i medicinske proizvode (HALMED) u obliku Sažetka opisa svojstava lijeka i Upute o lijeku. U tu svrhu potrebno je pretražiti Bazu lijekova http://www.halmed.hr/Lijekovi/Baza-lijekova/ prema nazivu cjepiva čiji nas sastav i druga svojstva zanimaju.\nDodatno, na stranicama Hrvatskog zavoda za javno zdravstvo, Službe za epidemiologiju zaraznih bolesti, dostupne su brojne informacije o cjepivima, cijepljenju i Programu cijepljenja kao i Pitanja i odgovori o cijepljenju.\nCjepiva koja su u upotrebi u Republici Hrvatskoj kontinuirano se evaluiraju praćenjem epidemiološke situacije i evaluacije provedbe Programa cijepljenja (koje uključuje i praćenje nuspojava). Javno je dostupno godišnje izvješće proizašlo iz Registra nuspojava koji vodi Služba za epidemiologiju zaraznih bolesti Hrvatskog zavoda za javno zdravstvo.\nPostoje brojne studije o ishodima cijepljenja, sigurnosti primjene cjepiva i nuspojavama koje su provedene od strane nezavisnih zdravstvenih i znanstvenih ustanova, a većina ih je dostupna na internetu. Za svaku tvar u cjepivu  proizvođač je dužan HALMED-u odnosno EMA-i prije davanja odobrenja za stavljanje cjepiva u promet dostaviti na ocjenu rezultata ispitivanja i druge podatke kojima potvrđuje njihovu neškodljivost u količinama u kojima se mogu naći u cjepivu. Iz gore navedenih razloga, sigurnost primjene svih cjepiva i njihovih sastojaka odobrenih u Republici Hrvatskoj, uključujući i onih koja se koriste u obveznom programu cijepljenja je nesporna.\n2. Tvrdnja da je bakterijsku infekciju bolje liječiti nego spriječiti nije u skladu s medicinskim načelima, a posebice s obzirom na to da navedene bolesti nisu bezazlene te je mogućnost razvoja teških oblika i komplikacija bolesti kod djece velika.\nCjepivo protiv Hemophilusa influenzae tip B koje se po programu daje u dobi od 2, 4, 6 mjeseci te docjepljuje u drugoj godini života pruža dugotrajnu zaštitu za preko 95% cijepljenih. Ovaj uzročnik izaziva različite oblike bolesti, ovisno o tome koji organski sustav zahvati, a najteži su invazivni oblici bolesti (sepsa, meningitis) koji mogu izazvati doživotne invaliditete te dovesti do fatalnih ishoda (3-6% oboljele djece). Najugroženija su djeca do 5 godina starosti te osobe starije od 65 godina, kao i imunokompromitirane osobe. Invazivni oblici zahtjevaju liječenje u jedinicama intenzivne skrbi.\nhttps://vaccination-info.europa.eu/hr/bakterija-haemophilus-influenzae-tip-b-hib. \nCjepivo protiv pneumokoka u kalendar cijepljenja Republike Hrvatske uvedeno je 2019. godine za svu djecu te se cijepi sa 2 i 4 mjeseca i docjepljuje u drugoj godini života. Streptokok pneumonije može uzrokovati različite oblike bolesti, no najteži su invazivni oblici (sepsa, meningitis) koji su češći kod djece do pet godina, starijih od 65 i imunokompromitiranih. Invazivni oblici često ostavljaju doživotne posljedice (gubitak sluha, retardacija, motoričko zaostajanje), a mogu dovesti i do fatalnih ishoda. Pneumokok uzrokuje i upale uha te upale pluća. Cjepivo pruža visoku zaštitu protiv onih tipova pneumokoka koji su sadržani u cjepivu (za neke ima i križnu zaštitu) te se smatra da je zaštita stečena završenim cijepljenjem u djetinjstvu dovoljna da pruži zaštitu djetetu u dobi kad je najosjetljivije za razvoj težih oblika bolesti.\nhttps://vaccination-info.europa.eu/hr/pneumokokna-bolest.\n3. Niti jedan dokument objavljen na e-savjetovanju ne sadrži navod o Povjerenstvu za imunizaciju. Zakonom o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23., 36/24. i 102/25.) te Statutom Hrvatskog zavoda za javno zdravstvo definirana je djelatnost Službe za epidemiologiju zaraznih bolesti, Hrvatskog zavoda za javno zdravstvo, slijedom čega nadležna služba u okvirima zakonite djelatnosti i stručnosti izrađuje prijedlog Trogodišnjeg plana obveznog cijepljenja i Izmjene Trogodišnjeg plana obveznog cijepljenja.\n4. Svi podaci koji se traže javno su dostupni na stranicama Hrvatskog zavoda za javno zdravstvo."]
[4,"KATARINA MUJAN","IZMJENE TROGODIŠNJEG PROGRAMA OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\n„Prilog 1. ","Ustavni sud u svojim odlukama o obveznom cijepljenju polazi od pretpostavke da su stručna mišljenja i znanstvene procjene već izvršene na razini resornog ministarstva i Hrvatskog zavoda za javno zdravstvo.\nMeđutim, u dostupnim dokumentima ne postoje javno objavljene analize, reference niti zapisnici Povjerenstva za imunizaciju koje bi potvrdile da je takva stručna procjena doista provedena.\nTako nastaje praznina između zakonske odredbe o obveznom cijepljenju i stvarne, dokumentirane stručne osnove na kojoj bi se ono trebalo temeljiti.\n\nPrijedlog rješenja:\nDa Ministarstvo zdravstva objavi tko je izradio stručnu ocjenu Programa i na temelju kojih znanstvenih izvora, te da se od Povjerenstva za imunizaciju zatraži javno dostupno izvješće o njegovu radu, sastavu, referencama i kriterijima odlučivanja.","Nije prihvaćen","Poštovani,\nzahvaljujemo na sudjelovanju u e-savjetovanju.\nNiti jedan dokument objavljen na e-savjetovanju ne sadrži navod o Povjerenstvu za imunizaciju. Zakonom o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23., 36/24. i 102/25.) te Statutom Hrvatskog zavoda za javno zdravstvo definirana je djelatnost Službe za epidemiologiju zaraznih bolesti, Hrvatskog zavoda za javno zdravstvo, slijedom čega nadležna služba u okvirima zakonite djelatnosti i stručnosti izrađuje prijedlog Trogodišnjeg plana obveznog cijepljenja i Izmjene Trogodišnjeg plana obveznog cijepljenja."]
[5,"KRISTINA MUJAN","IZMJENE TROGODIŠNJEG PROGRAMA OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\n„Prilog 1. ","Cijepljenje, kao medicinska intervencija, ne može biti provedeno bez informiranog pristanka.\nZakonska formulacija „mora se cijepiti“ ne odgovara načelima medicinske etike ni pravu pojedinca na autonomiju tijela.\nPravo na pristanak i slobodu odlučivanja o medicinskim postupcima temeljno je načelo suvremene medicine i Ustava Republike Hrvatske.\nStoga formulacija koja implicira prisilu nije u skladu s etičkim standardima struke ni s pravnim načelima zaštite ljudskih prava.\n\nPrijedlog rješenja:\nDa se u svim dokumentima i propisima izraz „mora se cijepiti“ zamijeni s „preporučuje se“ ili „provodi se uz pristanak roditelja/skrbnika“, čime bi se poštovala etička načela medicinske prakse i pravo na informirani pristanak.","Nije prihvaćen","Poštovani,\nzahvaljujemo na sudjelovanju u e-savjetovanju. Obveza cijepljenja i način provođenja cijepljenja prema Programu  cijepljenja, definirani su Zakonom o zaštiti pučanstva od zaraznih bolesti („Narodne novine“, br. 79/07., 113/08., 43/09., 130/17., 114/18., 47/20., 134/20. i 143/21.) i Pravilnikom o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, br. 103/13., 144/20. i 133/22.)."]
[6,"MARIJANA RAGUŽ","IZMJENE TROGODIŠNJEG PROGRAMA OBVEZNOG CIJEPLJENJA U REPUBLICI HRVATSKOJ U 2025. – 2027. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\n„Prilog 1. ","Poštovani,\nU ovom programu predviđa se primjena cjepiva čiji točan sastav nije poznat javnosti. Ne znamo koje će se kombinacije koristiti, tko ih proizvodi, koje pomoćne tvari sadrže, ni kakva je tehnologija iza njih. Bez tih informacija, ne možemo donijeti informiranu odluku o medicinskom zahvatu na vlastitom djetetu.\nZdravstvene mjere koje se provode bez transparentnosti, bez individualne procjene i bez dostupnosti sastava cjepiva nisu usklađene s pravom na informirani pristanak, niti s ustavnim pravom na tjelesnu autonomiju (čl. 23.), roditeljsku skrb (čl. 62. i 64.) ni slobodu savjesti (čl. 40.). Zakon ZZPZB (NN 103/13., 144/20., 133/22.) ne poziva se na Ustav, iako zadire u temeljna prava. Kazna za necijepljenje temelji se na aktu koji nije zakon (čl. 77.), što je protivno čl. 5. Ustava.\nPozivamo Ministarstvo zdravstva da objavi točan sastav svih cjepiva predviđenih ovim programom, uključujući serije, tehnologiju i pomoćne tvari, te omogući roditeljima pravo na slobodno i informirano odlučivanje.","Nije prihvaćen","Poštovani,\nzahvaljujemo na sudjelovanju u e-savjetovanju.\nSastav svakog pojedinog cjepiva koje je registrirano u Republici Hrvatskoj javno je dostupan i može se preuzeti na mrežnim stranicama Agencije za lijekove i medicinske proizvode (HALMED) u obliku Sažetka opisa svojstava lijeka i Upute o lijeku. U tu svrhu potrebno je pretražiti Bazu lijekova http://www.halmed.hr/Lijekovi/Baza-lijekova/ prema nazivu cjepiva čiji nas sastav i druga svojstva zanimaju."]